CELEX: C2006/165/05
Language: et
Date: 2006-07-15 00:00:00
Title: Kohtuasi C-508/03: Euroopa Kohtu (esimene koda)  4. mai 2006.  aasta otsus — Euroopa Ühenduste Komisjon  versus  Suurbritannia ja Põhja-Iiri Ühendkuningriik (Liikmesriigi kohustuste rikkumine — Vastuvõetavus — Vaidluse ese — Siseriiklike kohtute pädevus — Hagi eseme puudumine — Arendajate õiguskindlus ja õiguspärane ootus — Direktiiv 85/337/EMÜ — Teatavate projektide keskkonnamõju hindamine — Projekt  White City  — Projekt  Crystal Palace  — Direktiivi 85/337 II lisa kohaldamisalasse kuuluvad projektid — Tõenäoliselt olulise keskkonnamõjuga projektide hindamise kohustus — Tõendamiskoormus — Direktiivi 85/337 ülevõtmine siseriiklikku õigusesse — Mitmeetapiline teostusloa andmine)

15.7.2006   
            
            
               ET
            
            
               Euroopa Liidu Teataja
            
            
               C 165/3
            
         Euroopa Kohtu (esimene koda) 4. mai 2006. aasta otsus — Euroopa Ühenduste Komisjon versus Suurbritannia ja Põhja-Iiri Ühendkuningriik
   (Kohtuasi C-508/03) (1)
   
   (Liikmesriigi kohustuste rikkumine - Vastuvõetavus - Vaidluse ese - Siseriiklike kohtute pädevus - Hagi eseme puudumine - Arendajate õiguskindlus ja õiguspärane ootus - Direktiiv 85/337/EMÜ - Teatavate projektide keskkonnamõju hindamine - Projekt “White City” - Projekt “Crystal Palace” - Direktiivi 85/337 II lisa kohaldamisalasse kuuluvad projektid - Tõenäoliselt olulise keskkonnamõjuga projektide hindamise kohustus - Tõendamiskoormus - Direktiivi 85/337 ülevõtmine siseriiklikku õigusesse - Mitmeetapiline teostusloa andmine)
   (2006/C 165/05)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: X. Lewis ja F. Simonetti)
   
      Kostja: Suurbritannia ja Põhja-Iiri Ühendkuningriik (esindajad: K. Manji, D. Elvin, QC ja barrister J. Maurici)
   Kohtuasja ese
   Liikmesriigi kohustuste rikkumine — Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta artikli 2 lõike 1, artikli 4 lõike 2, artikli 5 lõike 2 ja artikli 8 ebaõige ülevõtmine — Linnaarendusprojektide White City ja Crystal Palace keskkonnamõju hindamata jätmine
   Resolutiivosa
   
               1.
            
            
               Kuna Suurbritannia ja Põhja-Iiri Ühendkuningriik on ebaõigesti üle võtnud siseriiklikku õigusesse nõukogu 3. märtsi 1997. aasta direktiiviga 97/11/EÜ muudetud nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta artikli 2 lõike 1 ja artikli 4 lõike 2, tehes seda siseriikliku korraga, mille kohaselt saab esialgse ehitusloa puhul, millega kaasneb hiljem otsustatavate punktide hilisema heakskiidu nõue, viia hindamist läbi ainult kõnealuse loa menetluse esimeses staadiumis ja mitte hiljem otsustatavatele punktidele heakskiidu andmise staadiumis, siis on Suurbritannia ja Põhja-Iiri Ühendkuningriik rikkunud ühenduse õigusest tulenevaid kohustusi.
            
         
               2.
            
            
               Jätta ülejäänud osas hagi rahuldamata.
            
         
               3.
            
            
               Euroopa Ühenduste Komisjon ja Ühendkuningriigi valitsus kannavad ise oma kohtukulud.
            
         
      (1)  ELT C 47, 21.2.2004.